Iokaste (Mond)
D' Iokaste (Jupitermond XXIV, latinisiert Iocaste) isch ein vu dr ussere Zwergmönd vum Planet Jupiter.

Entdeckig 
D'Iokaste isch am 23. November 2000 vu dr Astronome Scott S. Sheppard, David C. Jewitt,
Yanga R. Fernández und Eugene A. Magnier entdeckt worre un het zuenächscht die vorläufig Bezeichnig S/2000 J 3 erhalde.

Daift worre isch dr Mond uf dr Namme vu dr Iokaste, dr Mueder vum Oidipos us dr grichische Mythologi.

Bahndate 
D'Iokaste umchreist dr Jupiter ime middlere Abstand vu 21.061.000 km in 631 Däg, 7 Stunde un 12 Minüte. D'Bahn wiist e Exzentrizität vu 0,2160 uf. Mit ere Neigig vu 149,429° isch d'Bahn retrograd, d. h., dr Mond beweggt sich entgege vu dr Rotationsrichtig vum Jupiter um dr Planet. 

Ufgrund vu ihre Bahneigeschafte wird d'Iokaste in dr Ananke-Gruppe, benennt nooch em Jupitermond Ananke, zuegordnet.

Physikalischi Date 
D'Iokaste besitzt e Durchmesser vu guet 5 km. Ihri Dichte wird under de Anahm vum e Ufbau us silikatischem Gstei uf 2,6 g/cm3 gschätzt.
D'Iokaste wiist e sehr dunkli Oberflächi mit ere Albedo vu 0,04 uf, d. h., numme 4 % vum igstrahlte Sunneliecht werre reflektiert. Ihri schinbar Helligkeit betrait 21,8m.

Jupitermond